
Ministru kabineta noteikumi Nr. 321
Rīgā 2025. gada 3. jūnijā (prot. Nr. 22 1. §)
Grozījumi Ministru kabineta 2017. gada 9. maija noteikumos Nr. 253 "Atsevišķu inženierbūvju būvnoteikumi"
Izdoti saskaņā ar Būvniecības likuma 
5. panta pirmās daļas 2. punktu un otrās daļas 
5., 7. un 10. punktu un 14.1 panta ceturto daļu
· Izdarīt Ministru kabineta 2017. gada 9. maija noteikumos Nr. 253 "Atsevišķu inženierbūvju būvnoteikumi" (Latvijas Vēstnesis, 2017, 111. nr.; 2018, 128., 191. nr.; 2019, 235. nr.; 2021, 77., 236. nr.; 2022, 123. nr.; 2024, 211. nr.) šādus grozījumus:
· 1. Izteikt 6.3.4. apakšpunktu šādā redakcijā:
· "6.3.4. atsevišķu labiekārtojuma elementu (piemēram, soliņi, celiņi, vaļēja terase (kas nav saistīta ar ēku), medību torņi ar augstumu līdz 10 m, bērnu rotaļu ierīces, sporta aprīkojums, atsevišķas laternas un apgaismes ķermeņi, karogu masti ar augstumu līdz 12 m (ieskaitot), dārza kamīni, ielu norādes stabi, laipas, brīvi stāvošas atkritumu tvertnes, virszemes vai pazemes rezervuāri ar ietilpību līdz 5 m3 (izņemot gadījumu, ja tie paredzēti bīstamu ķīmisko vielu uzglabāšanai), velosipēdu statīvi), žoga un pirmās grupas sporta laukuma (bez inženiertīkliem) būvdarbiem, kā arī kapavietas aprīkojuma (piemēram, kapavietā uzstādīta piemiņas zīme, piemineklis, soliņš, apmales, sēta) būvdarbiem;".
· 2. Izteikt 6.21. apakšpunktu šādā redakcijā:
· "6.21. pirmās grupas inženierbūves (izņemot inženiertīklu pievadus) jaunai būvniecībai, novietošanai un pārbūvei (izņemot šo noteikumu 6.3.4. un 6.14. apakšpunktā minētos gadījumus) vai otrās grupas rezervuāra ar būvtilpumu līdz 50 m3 jaunai būvniecībai, novietošanai un pārbūvei;".
· 3. Papildināt ar 215. punktu šādā redakcijā:
· "215. Grozījumi šo noteikumu 6.21. apakšpunktā attiecībā uz paskaidrojuma raksta nepieciešamību otrās grupas rezervuāru ar būvtilpumu līdz 50 m3 jaunai būvniecībai, novietošanai un pārbūvei stājas spēkā 2025. gada 1. novembrī."

